
ประกาศเทศบาลตำบลบางปะกงพรหมเทพรังสรรค์
เรื่อง  สอบราคาโครงการซ่อมแซมถนนหินคลุกสายเลียบคลองธุรการ
………………………………………..
                  ด้วยเทศบาลตำบลบางปะกงพรหมเทพรังสรรค์ อำเภอบางปะกง จังหวัดฉะเชิงเทรา มีความประสงค์ จะสอบราคาโครงการซ่อมแซมถนนหินคลุกสายเลียบคลองธุรการ หมู่ที่ ๑๑ ตำบลบางปะกง อำเภอบางปะกง จังหวัดฉะเชิงเทรา ขนาดผิวจราจรกว้าง ๓.๐๐ เมตร ระยะทางยาว ๗๓๐.๐๐ เมตร ปริมาตรหินคลุกไม่น้อยกว่า ๓๒๘.๐๐ ลูกบาศก์เมตร (ตามรายละเอียดเทศบาลกำหนด) พร้อมป้ายโครงการ ราคากลางจำนวน ๑๗๘,๗๐๐ บาท (หนึ่งแสนเจ็ดหมื่นแปดพันเจ็ดร้อยบาทถ้วน)
                   ผู้มีสิทธิเสนอราคาจะต้องมีคุณสมบัติ ดังต่อไปนี้
๑. เป็นนิติบุคคล/บุคคลธรรมดา ผู้มีอาชีพรับจ้างงานที่สอบราคาดังกล่าว
๒. ไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่นและได้แจ้งเวียนชื่อแล้ว
๓. ไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย  เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลบางปะกงพรหมเทพรังสรรค์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกาศสอบราคาครั้งนี้
กำหนดดูสถานที่ก่อสร้าง (ให้ช่างควบคุมงานเป็นผู้พาไปดูสถานที่ดำเนินการ) ในวันที่ ๑๔ มีนาคม ๒๕๕๖ ระหว่างเวลา ๑๐.๐๐ น.ถึง ๑๑.๐๐ น. ณ กองช่าง เทศบาลตำบลบางปะกงพรหมเทพรังสรรค์ และรับฟังคำชี้แจงรายละเอียดเพิ่มเติมในวันและเวลาเดียวกัน
กำหนดยื่นเอกสารสอบราคา ระหว่างวันที่ ๑ มีนาคม ๒๕๕๖ ถึงวันที่ ๑๔ มีนาคม ๒๕๕๖  เวลา ๐๘.๓๐ – ๑๖.๓๐ น.ที่งานพัสดุและทรัพย์สิน กองคลัง เทศบาลตำบลบางปะกงพรหมเทพรังสรรค์  ยกเว้นวันที่ ๑ มีนาคม ๒๕๕๖ ยื่นซองเสนอราคา ณ ศูนย์จัดซื้อจัดจ้างท้องถิ่นอำเภอบางปะกง ระหว่างเวลา ๐๘.๓๐ น. ถึง ๑๖.๓๐ น. โดยถือเอานาฬิกาของทางราชการเป็นสำคัญ และประกาศรายชื่อผู้มีสิทธิเสนอราคา ที่ได้รับการคัดเลือกให้เข้าเสนอราคาในวันที่ ๑๕ มีนาคม ๒๕๕๖
                   กำหนดเปิดซองสอบราคา ในวันที่ ๑๕ มีนาคม ๒๕๕๖ เวลา ๑๐.๐๐ น. – ๑๑.๐๐ น. ณ ศูนย์จัดซื้อจัดจ้างท้องถิ่นอำเภอบางปะกง
  ผู้สนใจติดต่อขอซื้อเอกสารสอบราคาเลขที่ ๓/๒๕๕๖ ราคาชุดละ ๕๐๐ บาท (ห้าร้อยบาทถ้วน) ระหว่างวันที่ ๑ มีนาคม ๒๕๕๖  ถึง วันที่ ๑๔ มีนาคม ๒๕๕๖ ได้ที่งานพัสดุและทรัพย์สิน กองคลัง เทศบาลตำบลบางปะกงพรหมเทพรังสรรค์ หรือสอบถามทางโทรศัพท์หมายเลข ๐-๓๘๕๓-๓๑๕๒-๓ ในวันและเวลาราชการ หรือตรวจสอบข้อมูลทางเว็บไซต์ที่ www.bangpakongcity.go.th โดยตรง
 
                             ประกาศ   ณ   วันที่  ๒๘  เดือน  กุมภาพันธ์  พ.ศ. ๒๕๕๖

นายกเทศมนตรีตำบลบางปะกงพรหมเทพรังสรรค์
